62021CJ0602_INF
Решение на Съда (девети състав) от 20 април 2023 г. —Комисия/Полша (Шум в околната среда)
(Дело C‑602/21) (
1
)
„Неизпълнение на задължения от държава членка — Директива 2002/49/ЕО — Оценка и управление на шума в околната среда — Предотвратяване на шума — Главни пътища и главни жп линии — Член 8, параграфи 1 и 2 — Несъответстващи или несъществуващи планове за действие — Член 10, параграф 2 — Приложение VI — Обобщения на несъществуващи планове за действие“
1.
Околна среда — Оценка и управление на шума в околната среда — Директива 2002/49 — Задължение на държавите членки да изготвят планове за действие за агломерациите, главните пътища и главните жп линии — Неприемане на планове за действие за зоните, в които не се превишават граничните стойности, в предвидените от Директивата срокове — Неизпълнение на задължения
(член 8, параграфи 1 и 2 и член 10, параграф 2 от Директива 2002/49 на Европейския парламент и на Съвета и приложение VI към нея)
(вж. т. 28—30; т. 1 от диспозитива)
2.
Околна среда — Оценка и управление на шума в околната среда — Директива 2002/49 — Задължение на държавите членки да изготвят планове за действие за агломерациите, главните пътища и главните жп линии — Планове за действие, които не включват планираните за следващите пет години действия за опазване на тихите зони — Неизпълнение на задължения
(член 8, параграфи 1 и 2 и член 10, параграф 2 от Директива 2002/49 на Европейския парламент и на Съвета и приложение VI към нея)
(вж. т. 35 и 36; т. 1 от диспозитива)
3.
Околна среда — Оценка и управление на шума в околната среда — Директива 2002/49 — Задължение на държавите членки да изготвят планове за действие за главните пътища и главните жп линии — Задължение за съобщаване на обобщения от тези планове за действие на Комисията — Неизпълнение на задължения — Обосноваване с неизползването на главните пътища или с извършването на допълнителни анализи — Обосноваване с изменението или непревишаването на граничните стойности на шума — Недопустимост
(член 8, параграфи 1 и 2 и член 10, параграф 2 от Директива 2002/49 на Европейския парламент и на Съвета и приложение VI към нея)
(вж. т. 41—45, 47 и 48; т. 1 от диспозитива)
Диспозитив
1)
Република Полша не е изпълнила задълженията си по член 8, параграфи 1 и 2, по приложение V, точка 1, девето тире, както и по член 10, параграф 2 от Директива 2002/49/ЕО на Европейския парламент и на Съвета от 25 юни 2002 година относно оценката и управлението на шума в околната среда, разглеждан във връзка с приложение VI към тази директива:
–
като не е приела в сроковете, определени в посочената директива, планове за действие за зоните, в които граничните стойности не са превишени,
–
като не е предвидила, че плановете за действие включват действията, които се предвижда да се предприемат през следващите 5 години за опазване на тихите зони,
–
като не е изготвила планове за действие за 13‑те главни железопътни линии и 247‑те главни пътища, посочени в приложение А към настоящото решение, и
–
като не е представила обобщения на плановете за действие за същите главни железопътни линии и пътища, както и за 16‑те главни пътища, посочени в приложение Б към настоящото решение.
2)
Осъжда Република Полша да заплати съдебните разноски.
(
1
)	ОВ C 490, 6.12.2021 г.